**Dwingeloo 1** é unha galaxia en espiral barrada que está a 10 millóns anos luz de distancia da Terra, na constelación de Cassiopeia. Atópase na Zona de Exclusión e polo tanto está fortemente escurecida pola Vía Láctea. As dimensións e a masa do Dwingeloo 1 son comparables ás da Galaxia de Triangulum.

Dwingeloo 1 ten dúas galaxias satélite máis pequenas: Dwingeloo 2 e MB 3, e é membro do IC 342/Grupo Maffei de galaxias.

Descubrimento
-------------

A galaxia Dwingeloo 1 foi descuberta en 1994 polo *Dwingeloo Obscured Survey Galaxy* (DOGS), que buscou emisións de radio de hidróxeno neutro (HI) nunha lonxitude de onda de 21 cm entre os obxectos da Zona de Exclusión. Esta zona de gas e po do disco da Vía Láctea bloquea a luz das galaxias que están detrás dela.

A galaxia foi, con todo, detectada por primeira vez coma un obxecto carente de importancia en placas tomadas dende observatorio Palomar Sky Survey a principios dese mesmo ano, pero a galaxia non foi recoñecida coma tal. Tamén foi descuberta independentemente unhas semanas máis tarde por outro equipo de astrónomos que traballan co Effelsberg 100-m Radio Telescope.

Tralo descubrimento, Dwingeloo 1 foi clasificada coma unha galaxia en espiral barrada. A distancia respecto do noso Sistema Solar estimouse en aproximadamente 3 MPc (megaparsecs). As súas dimensións globais e a súa masa é comparable á Galaxia de Triangulum.

Dwingeloo 1 foi bautizada despois do que o radiotelescopio de 25m. situado nos Países Baixos fose utilizado na investigación do DOGS e de que detectara por primeira vez esta galaxia.

Distancia e filiación
---------------------

Dwingeloo 1 é unha galaxia moi escura, que fai que a determinación da distancia sexa un problema difícil de solucionar. A estimación inicial realizada pouco despois do seu descubrimento e baseada na relación Tully-Fisher foi preto de 3 MPc. Máis tarde esta estimación foi lixeiramente aumentada a 3,5-4 MPc. En 1999, foi publicada outra estimación reivindicando unha distancia de máis de 5 MPc. Baseouse a relación de Tully-Fisher no infravermello. Pero xa no 2011, pénsase que a distancia máis probable de Dwingeloo 1 debe ser aproximadamente de 3 MPc con base na súa probable filiación ó IC 342/Grupo Maffei .

Dwingeloo 1 ten dúas galaxias satélite máis pequenas. A primeira, coñecida como Dwingeloo 2 é unha galaxia irregular, e a segunda está catalogada coma MB 3 e podería ser unha galaxia anana esferoidal. Dwingeloo 1 é un membro do IC 342/Grupo Maffei de galaxias.

Propiedades
-----------

A galaxia en espiral barrada Dwingeloo 1 ten unha barra central e dous brazos en espiral ben definidos que comezan dende as puntas finais da barra central formando ambos brazos un ángulo moi semellante e movéndose en contra do sentido das agullas do reloxo. A lonxitude dos brazos soborda os 180°. O disco da galaxia está inclinado cara ó observador cun ángulo de inclinación de 50°. A galaxia afástase da Vía Láctea a unha velocidade aproximada de 256 km/s.

O raio visible Dwingeloo 1 é de preto de 4,2', este tamaño angular a unha distancia de 3 MPc correspondese con preto de 4 kpc de lonxitude que tería o raio da galaxia. O hidróxeno neutro é detectado ata unha distancia de 6 kpc (7,5') respecto do centro galáctico. A masa total da galaxia dentro do raio máis grande está estimada en 31.000 millóns de masas solares. A masa total da galaxia é aproximadamente unha cuarta parte da que posúe a nosa Vía Láctea, dentro da distancia que abarcan eses 6 kpc.

A distribución do hidróxeno neutro en Dwingeloo 1 é típico de galaxias en espirais barradas -é bastante plana cun mínimo no centro ou ao longo da barra.  A masa total do hidróxeno neutro está estimada en 370-450 millóns de masas solares. Dwingeloo 1 é unha galaxia pobre en gas molecular. A masa total do hidróxeno molecular non excede do 10% da masa total que ten de hidróxeno neutro. Observacións ópticas detectaron ó redor de 15 rexións H II situadas principalmente ó longo dos brazos en espiral.

Notas
-----

1. 1 2 3 4 5  Karachentsev, I. D. (2005). "The Local Group and Other Neighboring Galaxy Groups". The Astronomical Journal 129: 178. doi:10.1086/426368.
2. 1 2 3 4 5  "NASA/IPAC Extragalactic Database". *Results for Dwingeloo 1*. Consultado o 21-11-2006.
3. 1 2 3 4 5 6  Burton, W.B.; Verheijen, M. A. W.; Kraan-Korteweg, R. C.; Henning, P. A. (1996). "Neutral hydrogen in the nearby galaxies Dwingeloo 1 and Dwingeloo 2". *Astronomy and Astrophysics* **309**: 687–701. Bibcode:1996A&A...309..687B.  arxiv:astro-ph/9511020
4. ↑  Buta, R. J.; McCall, M. L. (1999). "The IC 342/Maffei Group Revealed". The Astrophysical Journal Supplement Series 124: 33. doi:10.1086/313255.
5. 1 2 3 4 5 6 7  Kraan-Korteweg, R. C.; Loan, A. J.; Burton, W. B.; Lahav, O.; Ferguson, H. C.; Henning, P. A.; Lynden-Bell, D. (1994). "Discovery of a nearby spiral galaxy behind the Milky Way". Nature 372 (6501): 77. doi:10.1038/372077a0
6. 1 2  Huchtmeier, W.K.; Lercher, G.; Seeberger, R.; Saurer, W.; Weinberger, R. (1995). "Two new possible members of the IC342-Maffei1/2 group of galaxies". *Astronomy and Astrophysics* **293L**: L33–L36. Bibcode:1995A&A...293L..33H.
7. 1 2 3  Loan, A.J.; Maddox, S. J.; Lahav, O.; et al. (1996). "Optical observations of Dwingeloo 1, a nearby barred spiral galaxy behind the Milky Way". *Monthly Notices of the Royal Astronomical Society* **280**: 537–549. Bibcode:1996MNRAS.280..537L.
8. ↑  Ivanov, V. D.; Alonso-Herrero, A.; Rieke, M. J.; McCarthy, D. (1999). "An Infrared Determination of the Reddening and Distance to Dwingeloo 1". The Astronomical Journal 118 (2): 826. doi:10.1086/300986.
9. ↑  Kuno, Nario; Vila-Vilaro, Baltasar; Nishiyama, Kohta (1996). "CO Observations of a Galaxy behind the Galactic Plane, Dwingeloo 1". *Publ. of the Astronomical Society of Japan* **48**: 19–22.

Véxase tamén
------------

### Outros artigos

* Dwingeloo 2
* Maffei 1
* Maffei 2
* IC 342

### Ligazóns externas

* SIMBAD: LEDA 100170 – Galaxy
* APOD: Galaxy Dwingeloo 1 Emerges (1/9/00)

|  |  |
| --- | --- |
| Control de autoridades | 
* Wd: Q3041916
* SIMBAD: NAME Cas 2

 |